З А П И С Н И К

 Од 79-та седница на Советот на Општината Битола одржана на ден 20.07.2021 год.

Седницата се одржа во Салата за седници на Општина Битола и започна со работа во 12,40 часот.

На седницата беа присутни 24 членови на Советот на Општината: Претседателотот на Советот-Валентин Груевски, Методија Илиевски,Зоран Стојчевски, Жаклина Наумовска, Ристенка Алтипармаковска,Борче Корлевски,Емилија Костурски, Елеонора Илиевска, Зоран Ѓеорѓиев, Владко Шеровски, Елизабета Тодоровска, Виолета Дракалска, Јован Налбанти, Славе Најдовски, Билјана Поповска, Татјана Крнчева, Анита Ангелевска, Борче Димитровски,Горан Степановски, Емилија Јошевска, Иванчо Тошевски,Тони Коњановски, Викторија Христовска, Габриела Илиевска.

На седницата отсутни беа следните советници:Веселин Талевски,Елена Трајчевска, Николче Јанкуловски,Александар Мирчевски,Горан Михајловски,Иван Чулаковски и Бурим Керими.

Конфликт на интереси по однос на точките има следните советници:Елизабета Тодоровска,Валентин Груевски,Влатко Шеровски.

Записниците од 74-та,75-та и 76-та седница беа ставени на гласање и едногласно усвоени (24ЗА).

 Претседателот на Советот Валентин Груевски го прочита дневниот ред со 1 точка. кој беше доставен до советниците.

 Анита Ангелевска предложи дополнување на дневниот ред со нова точка:

 1.Информација за состојбата на ул.170-та, ова го бараат граѓаните од тој дел на градот и за тоа (тие како советници) на повеќе пати добиваат барање во кое се интересираат за состојбата на истата и кога ќе биде санирана-асфалтирана.

 Претседателот на Советот Валентин Груевски предложи дополнување на дневниот ред со 2 нови точки:

1. Програма за измени и дополнувања на изменета Програма за економски развој во Општина Битола за 2021 година

2. Решение за давање согласност на Одлуката за измена и дополнување на Ценовник за изведување на градежни работи на КЈП Нискоградба Битола за потребите на Општина Битола.

3. Одлука за давање на донација на финансиски средства на ЈОУДГ „Естреја Овадија Мара“Битола за промена на дограма во занимална во ДГ „Росица“ нас.Буковски ливади.

4. Решение за разрешување и именување на член во УО во ЈП „Комуналец“Битола.

5. Програма за дополнување на Програмата за одбележување значајни настани и истакнати личности со спомен обележја за период од пет години во Општината Битола

(2018-2023).

 Габриела Илиевска имаше процедурална забелешка,на седницата која е свикана за со една точка се предлагаат уште 5 нови, и забекежа што советниците незнаат за што се работи и не е нормално да на секоја седница се додаваат нови тички на дневен ред.

 Претседателот на Советот Валентин Груевски рече не се работи за Вонредна седница туку за редовна седница, и на таква седница ¼ од бројот на советници може да го побараат одржувањето на седница а Претседателот на Совет е должен да ја свика седницата.Појасни дека на редовна седница секој од советниците може да предложи точка на дневен ред.

 Иванчо Тошевски побара пред да се гласа по точките кои се предлогаат за дневниот ред, да бидат одржани комисии за да се види за што станува збор, а после тоа да се гласа за предлозите за нови точки.

 Претседателот даде пауза од 15 мин. во која пауза ќе се состанат Комисиите за ЛЕР,одбележување нз значајни настани и истакнати личности,за финансирање и Буџет и Мандатната комисија.

 Предлогот од Анита Ангелевска за нова точка:

 1.Информација за состојбата на ул.170-та, беше ставен на гласање и не беше прифатен со 7 гласови ЗА и 16 воздржани.

 Предлозите од Валентин Груевски:

 1. Програма за измени и дополнувања на изменета Програма за економски развој во Општина Битола за 2021 година, беше ставен на гласање и прифатен со 17 гласови ЗА и 7 воздржани.

2. Решение за давање согласност на Одлуката за измена и дополнување на Ценовник за изведување на градежни работи на КЈП Нискоградба Битола за потребите на Општина Битола, беше ставен на гласање и едногласно прифатен (24ЗА).

3. Одлука за давање на донација на финансиски средства на ЈОУДГ „Естреја Овадија Мара“Битола за промена на дограма во занимална во ДГ „Росица“ нас.Буковски ливади,беше ставен на гласање и едногласно прифатен (24ЗА).

4. Решение за разрешување и именување на член во УО во ЈП „Комуналец“Битола, беше ставен на гласање и прифатен со 16 гласови ЗА и 7 против.

5. Програма за дополнување на Програмата за одбележување значајни настани и истакнати личности со спомен обележја за период од пет години во Општината Битола(2018-2023).беше ставен на гласање и едногласно прифатен (23ЗА).

За работа на седницата беше предложен и со 17 гласови ЗА и 7 против прифатен следниот

 Д Н Е В Е Н Р Е Д

1. Одлука за дополнување на Одлуката за давање согласност на Договорот за доделување на финансиски средства на акционерските спортски друштва Бр.09-65/3 од 17.07.2020 година.

2. Програма за измени и дополнувања на изменета Програма за економски развој во Општина Битола за 2021 година

3. Решение за давање согласност на Одлуката за измена и дополнување на Ценовник за изведување на градежни работи на КЈП Нискоградба Битола за потребите на Општина Битола.

4. Одлука за давање на донација на финансиски средства на ЈОУДГ „Естреја Овадија Мара“Битола за промена на дограма во занимална во ДГ „Росица“ нас.Буковски ливади.

5. Решение за разрешување и именување на член во УО во ЈП „Комуналец“Битола.

6. Програма за дополнување на Програмата за одбележување значајни настани и истакнати личности со спомен обележја за период од пет години во Општината Битола

(2018-2023).

 1.

 Борче Корлевски рече,членовите на Комисијата за спорт го разгледале материјалот по точката и по истата се гласало со 4 гласови ЗА.

 Борче Димитровски очекуваше дека оваа власт ќе најде сила да го признае целосниот неуспех,неспособноста и крајот во поглед на начинот на менаџирање на ФКПелистер,Смета дека менаџирањето не е исто кај општинска лига,со клуб во 1-ва лига(како што ФК Пелистер) или со светките фудбалски клубови.Добро ќе беше кога се носеа предходните одлуки за предавање на акциите да се направи добра анализа од сите ветувања од новата управа на ФК.Димитровски рече, преку медиуми направено е силно инсистирање и притисок за да се одвојат неколку милиони д. (кои не се доволни за една сезона) а со тоа се прави паника во клубот кој со одлука на општината е земен да се менаџирање.Се надева дека со новите локални избори граѓаните ќе кажат кој ќе ја има власта и очекува да се прекине со импровизациите од најтежок вид како лакрдијата која се сведочи на оваа седница.

Иванчо Тошевски на почетокот од Претседателот Груевки како член на Одборот на директори на АД ФКПелистер побара образложение околу финансиските извештаи на ФК,на кој начин се раководеше,од каде беа изворите за финансирање и тн. И Дали во ФКПелистер пристигаа финансии соодветно на сопственичкиот удел кој го имаа 25%Општина Битола и 75% приватниот стопанственик, и тоа кој колку вложил.

Валентин Груевски на почетокот од дискусијата потсети на седницата на Совет на која се носеше ракометната платформа (кога се говорело за два грба на дресот на Пелистер и сл.) на која седница советниците од опозицијата беше против истата.Ги спомна оставените долгови за инфраструктура, спортски објекти,образование и сл. а меѓу нив во пропаст беше оставен и ФК Пелистер,а по промена на власта Пелистер беше оставен на средсезона,5 играчи,разбегана цела управа и 2 пара чорапи.Тогаш Пелистер испадна од Прва лига и во Оклромври 2018 Пелистер е Второлигаш (втор одпозади) а акциите се купени од две фирми.Таа година остана во Втора лига а од Октомври 2018 однсоно во втората година Пелистер беше прв на табелата со 4 бода предност и кога запре Короната Пелистер влезе во Прва лига заедно со од Источната конференција со Беласица.После тоа Пелистер заврши на место бр.6 со Буџет најмал од сите прволигаши и нагласи:за денешниот фудбал покрај квалитетот пресудни се финансиските средства.Кога сегашната опозиција замина од власта Младинската фудбалска школа на Пелистер беше второлигаш во Македонија,а во моментов истата школа е во Првата супер лига и натпреваруачката сезона ја заврши на 6-7 место (додека траеше), и додаде-во моментот во Пелистер тренираат околу 250 деца.За делот на финансиите рече, Пелистер на име на стари долгови до 2018г.плати беше 440.000Евра, а делот од сегашниот долг на Пелистер(околу 100.000Евра) поголемиот дел се сеуште неисплатени плати за играчи од тој период.Груевски рече дека оваа седница е закажа по барање на советниците кои сметале дека средствата кои треба да ги добие клубот ќе може во овој момент да му помогнат и додаде,во фудбалот и сите останати спортови постојат правила.На крајот рече,ФК не се наоѓа пред свршен чин а тоа ќе може се види во следните денови,смета дека во ФК треба да има повеќе вложувања и средства за да може после 1-2 години да игра Еврапа и Македонска лига на шампиони.

Борче Димитровски доколку ја анализира целата дискусија (историски) и успех и неуспех рече, во Мај 2017 Пелистер го освои Купот на Македонија,Пелистер во историјата има освоено два купа и два порази во финале.Димитровски во дискусијата говорел за периодот од 2018 кога се пренесла управувачката структура,а точно е тоа дека оваа седница е свикана на барање на советници од власта, и според Димитровски не е успех клубот да се врати со тројца играчи.

Валентин Груевски рече дека оваа година Пелистер ќе можеше да го освои и првенството и купот,но да имаше кој да го плати тоа.Точено 2 дека во Мај 2017 од Пелистер го освои купот и истиот на почетокот на сезоната почна да се распаѓа, а причина за освојување на купот беа исплатените 50.000Евра на еден од играчите и дополнителни средства за организаторот на натпреварот и другите работи околу утакмицата.

 Борче Корлевски смета дека во спортот не треба да има политика и потсети дека во 2014г. власта на ВМРО ДПМНЕ нашла сопственик кој требаше да вложи 560.000Евра (а не ги ложи) и клубот одпадна во 2-ра лига.Во 2016г. на истите на кои им беа предадени акциите-на ФК му должеа пари и не ги исплатија, тие финансиски средства ги исплати Општина Битола, а го спомна и РК Пелистер.Корлевски рече,36 милионид. никогаш немало во време на ВМРО ДПМНЕ,поддршка од Агенција за спорт за ваучери-никогаш во време на МВРО ДПМНЕ немало, а во делот на резултатите потсети:ФК Пелистер пред 2001(кога го освои Купот за Македонија) беше гордост за државата,Во спортот на име долгови е исплатено над 1 милион Евра и појасни:кога се доделуваат средства за ФКПелистер (кои по програма се изгласани) опозицијата е против.Напомена дека се бараат решенија каде сите професионални спортски клубови треба да бидат во доминантна сопственост на приватник за да не се опторетува Општината со финансиски средства и за да има резултати и развој на спортот во градот-ова предходната власт во изминатиот период не го правеше.Во изминатите 4 години од 3 спортски колективи 2 веќе се завршени а едниот е во постапка.Овој Совет носи Одлука за да се помогни ФКПелистер и понатаму да се развива професионално и младинските категории,и за оваа одлука советниците од власта ќе гласаат „ЗА“истата.

Горан Степановски рече дека Корлевски пред две седници говорел дека ситуацијата во клубот е сјајна и смета дека проблемот во случајот е сл.- оној кој требало да вложи во клубот тоа не го направил целосно.

Борче Корлевски рече,планот-развојот на пријателски утакмици на извор на играчи го прави фудбалскиот менаџмент и појасни:Фудбалскиот менаџмент (спортскиот директор кој прави договор со играчите и тренерот кој ги бира играчите)заедно со навивачката група дискутирале околу таа можност.Потсети дека во платформата стоело дека секој долг општината ќе го превземи, а секој приватен сопственик сака чиста сметка.

 Претседателот даде пауза од 5 мин.

 Иванчо Тошевски рече дека срамно е успехот(помалиот или поголемиот) на спортските работници кои работат во спортските клубови да се припишува како политички успех на власта, а забележа што никој од советниците не се заблагодарил за успехот на спортските работници. Тошевски рече дека опозицијата не била против ракометната платформа нити против ракометот,а ставот на ВМРО ДПМНЕ и коалицијата беше:Општина Битола треба да размислува на подобрување на условите каде ќе се развива спортот (градење на инфраструктура). Околу 2,5 милиони Евра за 5 години јавни пари по основ на ракоментната платформа ќе влезат во РКПелистер односно тој успех е платен со парите на граѓаните и праша Зошто има селективен пристап односно зошто за ракометот се издвојуваат скоро половина милион Евра годишно а зошто за фудбалот не се издвојуваат?!Колку пари приватниот стопанственик кој поседува 75% има вложено во фудбалот и колкави се побарувањата?Зад сите успеси (помали или поголеми) ба спортските клубови заслужни се спортските работници во Општина Битола и од тие причини ставот на ВМРО ДПМНЕ и коалицијата е сл:Бараат Градоначалничката на Општина Битола да ги откупи акциите од приватниот стопанственик затоа што истиот не се снајде најдобро,Општина Битола да обезбеди дополнителни уште 6 милиони д. затоа што тоа е единствен начин да се обезбедат потребни финансии за успешно функционирање на ФКПелистер во текот на првата полусезона; исто така и органите на управување на АД ФКПелистер да бидат составени од најдобрите стручни лица кои вбо моментот Општина Битола ги има на располагање.

 Валентин Груевски рече дека неговото учество во спортскиот клуб е затоа што е Претседател на Совет и представник на Општината а исто така преставник е и во Ракометниот клуб-а ова следува по функција односно затоа што е Претседател на Совет (а Советот има сопственост на акциите), се согласува дека за да се има поголем успех- акциите треба да се продадат, а напомена дека клубот неможе да го приватизира Општината.

 Иванчо Тошевски рече, предлогот на опозицијата е-во оваа прва полусозона да се осигура добра позиција на ФКПелистер,во овој период може да се финансира првата полусезона со пари од Општина Битола, и во тој период има доволно време да се најде сериозен инвеститор, и смета дека треба да се работи на 100%-но одтуѓување на акциите на спортските клубови.

 Борче Корлевски рече не е точно дека СДСМ или координаторот на советничката група дал погрешна изјава од Претседател на Совет,Претседател на Комисија за спорт и сл. а изјавата на Претседателот е дека се потребни дополнителни информации, и негира дека тие се против одлуката.Напомена дека ракометната платформа беше напишана на македонски јазик и ги праша советниците од опозицијата дали ќе ги поддржат 2 милиони д. за ФКПелистер?

 Анита Ангелевска рече дека оваа власт во изминатите 4 години користи исти реченици и исти фрази, а ВМРО ДПМНЕ ќе гласа „ЗА“ по однос на точката, и потсети на ветувањата на оваа власт (спортска Битола) а сега власта бара решение за ФКПелистер.Смета дека видливи се неуспехот и неспособноста со управувањето со ФК Пелистер, а спортска Битола преставува лага.

 Борче Корлевски во однос на ветувањето за Спортска Битола рече,реконструирани сите спортски сали и сите игралишта во Општина Битола,Стадионот е изграден, Спортската сала од 2006 не се одигра ништо-а од 2018г. и репрезентацијата и лига шампиони,ЦХ,лига и Европски купови се играат во Битола.Во Општина Битола за 4 години се одржани 19 државни првенства (а предходно во 12 години се одржани 3); Училишниот спорт доби поголеми финансиски средства и поголеми резултати за Спортска Битола.

Одлуката за дополнување на Одлуката за давање согласност на Договорот за доделување на финансиски средства на акционерските спортски друштва Бр.09-65/3 од 17.07.2020 година, беше ставена на гласање и едногласно донесена (20ЗА).

 2.

Жаклина Наумовска рече,членовите на Комисијата за ЕР го разгледа материјалот по точката и за истата се гласало со 3 гласови ЗА и 1 воздржан.

Програмата за измени и дополнувања на изменета Програма за економски развој во Општина Битола за 2021 година,беше ставена на гласање и донесена со 16 гласови ЗА и 4 воздржани.

 3.

Борче Корлевски рече,членовите на Комисијата за финансии го разгледале материјалот по точките: 3 и 4,и за истите се гласало со 4 гласови ЗА.

Решението за давање согласност на Одлуката за измена и дополнување на Ценовник за изведување на градежни работи на КЈП Нискоградба Битола за потребите на Општина Битола, беше ставено на гласање и едногласно донесено (20ЗА).

 4.

Одлуката за давање на донација на финансиски средства на ЈОУДГ „Естреја Овадија Мара“Битола за промена на дограма во занимална во ДГ „Росица“ нас.Буковски ливади, беше ставена на гласање и едногласно донесено. (20ЗА).

 5.

Виолета Дракалска рече,членовите на Комисијата за мандатни прашања,избор и именување го разгледале материјалот по точката и предложиле од УО во ЈП „Комуналец“Битола да се разреши Елизабета Колевска а на нејзино место да биде Јасмина Богуновиќ, дипл.земјоделски инг.М-р на земјоделски науки, гласањеро беше 3 гласови ЗА и 1 против.

Решението за разрешување на Елизабета Колевска од УО на ЈП„Комунале“Битола а на нејзино место да биде Јасмина Богуновиќ инг.М-р по земјоделски науки, беше ставено на гласање и донесено со 15 гласови ЗА и 5 против.

 6.

Татјана Крнчева рече,членовите на Комисијата за одбележување на значајни настани и истакнати личности со споамен обележја за период од 5 години во Општина Битола (2018-2023) и по истиот членовите гласале со 3 гласови ЗА.

Програмата за дополнување на Програмата за одбележување значајни настани и истакнати личности со спомен обележја за период од пет години во Општината Битола

(2018-2023), беше ставена на гласање и едногласно донесена (20ЗА).

Седницата заврши во 15,50 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр..09-106/2 ПРЕТСЕДАТЕЛ

20.07.2021 год. На Советот на Општина Битола

Б и т о л а Валентин Груевски